Þessi leið er mjög falleg og góð og hvergi er farið yfir þjóðveginn . Á Gjábakka kemur leiðin norðan við túnin og finnst hún þar . Frá Skógarkoti er farinn Skógarkotsgata niður að Vellankötlu sem er á bakka Þingvallavatns og hægt er að brynna þar hestum . Þetta er nokkuð grýtt slóð á köflum en að lokum er komið að bílastæðinu við Langastíg og farið þar í gegnum girðingu og nauðsynlegt er að teyma hesta niður brattann stíginn niður um Langastíg í Stekkjargjá . Þessar leiðir eru sérstaklega fallegar og eru hestamenn hvattir til að nota þær . Stórhættulegt er að ríða á þjóðvegum þar sem umferð bíla er mjög hröð í þjóðgarðinum , mikið er um blindbeygjur og því eiga hestamenn að nota reiðvegi þar sem annað skapar mikla slysahættu fyrir menn og hesta . Umferð hestamanna um þinghelgina og Almannagjá er bönnuð til að forða árekstrum milli gangandi og ríðandi umferðar . Hægt er að hafa samband við skrifstofu LH , 5144030 , skogarholar@lhhestar.is , eða umsjónarmann Skógarhóla , Eggert Hjartarson 8479770 .